Máj 2010

Udalosti 
 1. máj až 31. október – svetová výstava Expo 2010 v čínskom Šanghaji
 7. máj až 23. máj – MS v hokeji, Nemecko
 12. máj – Astronóm Josh Emery objavil pomocou ďalekohľadu observatória na Mauna Kea vodný ľad s prímesou organických látok na planétke 24 Themis. 24 Themis obieha v hlavnom pásme kde by mal byť jeho povrch príliš zahrievaný na to, aby sa na ňom mohol vyskytovať ľad. Jeho pôvod je preto nejasný. Uvažuje sa, že Themis a podobné planétky sa postupne vyparujú a len najväčšie z nich vydržia milióny rokov. spaceprobes.kosmo.cz
 21. máj – Štart japonskej sondy Akatsuki (Planet-C) z kozmodrómu Tanegashima. Sonda je určená na výskum Venuše z výstrednej eliptickej obežnej dráhy okolo planéty, na ktorú bude navedená. Spolu s touto sondou bola vypustená aj solárna plachetnica Ikaros. space.40
 22. máj – Finále Ligy majstrov 09/10, Madrid
 25. máj – Astronómovia z University of California Santa Barbara identifikovali zákrytovú premennú hviezdu tvorenú dvojicou bielych trpaslíkov. Unikátnosť objavu zvyšuje aj to, že jeden z dvoch trpaslíkov patrí medzi vzácnych héliových trpaslíkov. Dvojica sa obehne za interval 5,64 hodiny, počas ktorého dôjde k trojminútovému zákrytu jedného trpaslíka druhým. astro.cz

 Úmrtia 
 3. máj – Florencio Campomanes, filipínsky šachista, bývalý predseda Medzinárodnej šachovej federácie (* 1927)
 3. máj – Bohumil Němeček, český boxer, olympijský víťaz z roku 1960 (* 1938)
 8. máj – Andor Lilienthal, maďarský šachový veľmajster (* 1911)
 9. máj – Otakar Motejl, český politik a ombudsman (* 1932)
 16. máj – Oswaldo López Aréllano, bývalý dvojnásobný prezident Hondurasu, k moci sa dostal vojenskou silou (* 1921)
 16. máj – Ronnie James Dio, americký spevák, známy svojim pôsobením v skupinách Rainbow, Black Sabbath, či Dio (* 1942)
 16. máj – Anton Halko, slovenský politický väzeň (* 1952)
 20. máj – Walter Rudin, americký matematik, autor celosvetovo používaných učebníc matematickej analýzy (* 1921)
 22. máj – Martin Gardner, americký matematik a spisovateľ, špecializujúci sa na zábavnú matematiku (* 1914)
 23. máj – Henryk Rogacki, poľský geograf, špecialista na sociálno-ekonomické a územné plánovanie (* 1942)
 24. máj – Paul Gray, americký basgitarista, pôsobil v nu metalovej skupine Slipknot (* 1972)
 24. máj – Petr Muk, český spevák (* 1965)
 28. máj – Gary Coleman, americký herec (* 1968)
 29. máj – Dennis Hopper, americký herec (* 1936)

 Referencie 

2010